– Ο καταυλισμός των προσφύγων στη Μόρια εκκενώθηκε μετά τα άγρια επεισόδια – Πάνω από 4.000 πρόσφυγες βρίσκονται εκτός καταυλισμού και ουδείς γνωρίζει προς τα που κατευθύνονται – Φωτιές και άγρια επεισόδια μεταξύ των προσφύγων με αποτέλεσμα να έχουν γίνει στάχτη οι εγκαταστάσεις – Εκκενώθηκε και ο χώρος των ασυνόδευτων ανήλικων προσφύγων που μεταφέρθηκαν στη δομή του ΠΙΚΠΑ

Εξεγέρσεις, συγκρούσεις και φωτιές στο hot spot της Μόριας είναι η εικόνα στο νησί της Λέσβου, όπου η κατάσταση είναι πλέον ανεξέλεγκτη με άγνωστες συνέπειες τόσο για τη ζωή των προσφύγων αλλά και των κατοίκων του νησιού.

Από τις επτά περίπου το απόγευμα ξεκίνησαν οι φωτιές και οι άγριες αλληλοεπιθέσεις διαφόρων εθνοτήτων που ζουν μέσα στο hot spot.

Οι φωτιές επεκτάθηκαν, ενώ πολλές εκατοντάδες προσφύγων και μεταναστών εγκατέλειψαν μαζικά τον χώρο.

Εκκενώθηκε και ο χώρος των ασυνόδευτων ανηλίκων προσφύγων με τα φιλοξενούμενα εκεί παιδιά, να μεταφέρονται στην δομή του ΠΙΚΠΑ.

Το βράδυ η εκρηκτική κατάσταση γενικεύτηκε με εξεγέρσεις, φωτιές και καταστροφές σε δεκάδες καταλύματα ενώ το κέντρο εκκενώθηκε καθώς έχει γίνει στάχτη.

Πανω από 5.500 πρόσφυγες και μετανάστες που βρίσκονται εδώ και μήνες εγκλωβισμένοι στο νησί ζητούν να τους επιτραπεί να φύγουν .

Με πληροφορίες από το lesvosreport.gr

